રવિવારે ઈન્ડિયન પ્રીમિયર લીગ 2018માં રોયલ ચેલેન્જર્સ બેંગ્લોર પોતાના હોમ ગ્રાઉન્ડ પર કોલકાતા નાઈટ રાઈડર્સ સાથે ટકરાશે. વિરાટ કોહલીની કેપ્ટનશિપમાં રમી રહેલી RCBની ટીમ કોલકાતાની ટીમ સાથે જૂનો હિસાબ બરાબર કરવાના ઈરાદાથી ઉતરશે. અગાઉ આ IPLમાં બંને ટીમો 8 એપ્રિલના રોજ સામ-સામે ટકરાઈ હતી. તે મેચમાં સુનીલ નારાયણે તોફાની ઈનિંગ રમતા 19 બોલમાં 51 રન ઝૂડ્યાં હતા અને KKRએ 4 વિકેટે જીત મેળવી હતી.